totter voirs sijnder conclusien dair tege de voirs jan peters hem
verantwerden dede segge dat hij tanden tide van wege arnold
kyp ind vroente gesete hebben ten huyse jans de briede vorsters in des
stat ald beswaert wert van hen willem caverson priestere
als procur svoirs cormel voir de voirs thien ryns guld lijfpen
soe verre dat de selve jan pets zijn gelege ende thien dach
lants gelege te langdorp dair voe tonderpande setten moeste
en dat die veronderpandinge geschiet was te langdorp voirs
die dat voir scepen van arschot overbrachte soe dat scepen
van arschot dat over he getuycht ende besegelt hadden
en dat des omtrint sesse jair leden was dat voirt de voirs
cormel de voirs goede hem tonderpande gesedt hadde doen
te coepe gebieden ende zijn gebode doen geven drie sondage
lang inder kercken van langdorp naevolgen den voirs scepen
brieve van verpandinghen ende clauselen vand vercoepe
dair inne begrepen soe cormel die selve in sijnder aesprake
ruert dat oick de voirs cormelijs de voirs goede hem
hadde doen leven nae den rechte van aerschot ende nae
uutwijsen der voirs hofguedinge en dat heen henricke
peters priester sone des voirs jans die inde huysinghe
voirs wooude bevolen wert die goede te ruymen ende
dair uut te trecken dat voirt hen henric ende cormel
ter beden van vrienden eenswardden dat cormelijs
oochluykinghe doen soude ende den voirs heen
henricke inde huyse laten woone tot dat hij vonde
coopman ende dat metten anderen goeden vercochte
om sijn peninghe dair aen te maken ende dat
her henrick dat alsoe in cormelijs name ende
met sijnen consente besat Item dat heen henricx
coeyen voir tpontgelt der voirs hofguedingen ende
der heen chijs gepant wardden ende alsmen tvonisse
gewesen hadde datmense vercoopen soude hadde de
selve jan peters sijnen peys gemaect dat voirt de
voirs jan peters ende sijn kinde inder voirs hofguedinge
ende verpandinghen der lijfrinten de voirs goede
gewarandeert hadden op drie saluyten ende een half
mudde rocx al erfchijs ende pachts dat voirt de
heyligheestmeesters van langdorp voir tvoirs half
mudde rocx gedaecht hadden ende dat cormellijs